અરવલ્લી જીલ્લાના મોડાસા તાલુકાના મેઢાસણ ગામે સ્થાનિકો દ્વારા બિસ્માર રસ્તાના વિરોધમાં આસપાસના ગામોના લોકો દ્વારા ચક્કાજામ કરવામાં આવ્યો હતો. મોડાસાના સરડોઇ - મેઢાસણનો ૬ કિલોમીટરનો રોડ અત્યંત ભંગાર હાલતમાં ફેરવાઈ જતાં ૧૦ થી વધુ ગામોની પ્રજા ભારે હાલાકી ભોગવી રહી હતી. જેની માર્ગ અને મકાન વિભાગ સમક્ષ જોખમી માર્ગ નવો બનાવી આપવાની વારંવારની રજૂઆતો છતાં વર્ષોથી કોઈ નિવેડો ન આવતાં સરડોઈ તેમજ આજુબાજુના ગામડાના લોકો એ મોડાસા હિમતનગર હાઈવે પર આવેલ મેઢાસણ પાટીયા નજીક રસ્તો ચક્કાજામ કર્યો હતો. જ્યારે આ ચક્કાજામની જાણ પોલીસને થતાં પોલીસ તાબડ તોડ ઘટના સ્થળ ઉપર આવી પહોચી હતી.અને ચક્કાજામ કરનાર ૨0 કરતાં વધારે લોકોની અટકાયત કરી મોડાસાના રૂરલ પોલીસસ્ટેશન લઇ જઈ કાયદેસરની કાર્યવાહી હાથધરી હતી.